Power Rangers

Power Rangers ialah siri program televisyen kanak-kanak Amerika terpanjang yang diadaptasi daripada siri bergenre tokusatsu Jepun, iaitu siri Super Sentai. Ia bukan sekadar alih suara bahasa Inggeris, tetapi juga merupakan produksi 'baru' dengan dibintangi barisan pelakon Amerika diselitkan dengan rakaman sebenar dari Jepun dalam beberapa babak. Disebabkan kebanyakan siri Super Sentai menampilkan imej Jepun, program buatan Amerika ini disesuaikan untuk penonton Barat; walau bagaimanapun, kebanyakan babak yang menampilkan watak berkostum dan robot (atau "Zords" dalam versi Inggeris) dialih suarakan.

Siri pertama yang memulakan francais Power Rangers ialah Mighty Morphin Power Rangers, mula ditayangkan sebagai sebahagian daripada rancangan-rancangan siaran saluran Fox. Ia berlanjutan selama tiga musim (1993-1996), paling popular dan yang terpanjang setakat ini. Francais ini terus berkembang dengan 17 musim untuk televisyen (pada 2007) dan dua filem.

Siri Power Rangers telah diedarkan oleh Saban Entertainment dari tahun 1993 sehingga hujung 2001 dan disiarkan di Fox sehingga 2002. Francais ini telah dibeli oleh Walt Disney Company pada 2001-2002, tetapi dibeli balik oleh Haim Saban pada tahun 2010.


 Power Rangers Secara Am 

Seorang Power Ranger ialah individu yang bertukar ("morph") daripada keadaan biasa kepada hero berkuasa tinggi dengan kostum berwarna, biasanya diperbuat daripada spandex dan helmet berkaca hitam (visor). Helmet biasanya digunakan untuk menjaga identiti rahsia seseorang.

Seorang Ranger yang lengkap bertukar kebiasaanya memiliki keupayaan, kekuatan dan kelebihan berlawan lebih hebat daripada biasa. Ranger yang tidak bertukar mungkin memiliki keupayaan kendiri seperti telekinesis, kelajuan, halimunan dan sebagainya yang tidak berkaitan dengan kuasa Ranger yang dimiliki.

Power Rangers kelihatan biasa di sebalik sut mereka dalam bentuk Ranger atas sebab helmet mereka dibuka atau rosak dalam beberapa kejadian yang menonjolkan keadaan semula jadi mereka. Kecuali helmet, sut Ranger ini dipakaikan atau dilenyapkan dengan cahaya terang atau efek khas lain. Kadangkala, para Ranger bertukar semula ke bentuk asal secara tidak langsung (de-morph) disebabkan serangan kuat yang dialami.

Satu pasukan Power Ranger biasanya dianggotai lima orang dengan penyertaan Ranger keenam pada pertengahan siri. Setiap sut dan tenaga spektrum Ranger dipadankan pada warna spesifik seperti merah, kuning dan biru yang kemudiannya disertai warna merah jambu, hijau, hitam atau putih. Para Rangers biasanya dinamakan bersempena warna mereka (Ranger Merah=Red Ranger), tetapi beberapa nama lain juga digunakan. Kebiasaanya, tiada Ranger lain diberikan warna yang sama dalam satu pasukan, kecuali namanya berlainan daripada warna sedia ada (pengecualian ini berlaku pada pasukan Time Force Ranger, dimana ada dua Ranger merah iaitu Red Time Force Ranger dan Quantum Ranger).

Setiap kostum Ranger biasanya sama dari segi rekaan melainkan warna dan bentuk helmet (biasanya bentuk visor) atau pernomboran. Sebarang Ranger tambahan juga biasanya mempunyai tambahan pada kostumnya seperti kelengkapan senjata tambahan.

Ketetapan warna Ranger dilihat mempengaruhi gaya serta pemakaian pakaian biasa para Ranger dalam keadaan biasa di sepanjang siri, dimana warna pakaian mereka sepadan dengan warna Ranger mereka.

 Susunan plot 

Episod Power Rangers yang biasa boleh dipecahkan kepada sebuah plot yang komprehensif:

 Para Ranger dilihat menjalani kehidupan seharian dengan kejadian yang harus diselesaikan.
 Para Ranger diserang askar-askar penjenayah.
 Para Ranger berlawan menentang askar-askar penjenayah.
 Para Ranger bertukar.
 Para Ranger mengalahkan askar-askar penjenayah.
 Musuh jahat menguatkan tentera dan menjadikannya raksasa, diikuti dengan para Ranger memanggil robot-robot mereka (Zords) atau gabungan robot, Megazord.
 Pilihan: Para Ranger mendapati kuasa mereka tidak cukup untuk menewaskan musuh dan menemui sumber kuasa baru, atau Ranger keenam.
 Pilihan: Para Ranger mencari atau mendapat Zord baru, Megazord baru atau Ultrazord.
 Pilihan: Rakan-rakan muncul memberi bantuan.
 Para Ranger berlawan dan menewaskan raksasa.
 Para Ranger dilihat kembali seperti sediakala setelah mempelajari kesilapan yang telah mereka selesaikan.

 Elemen-elemen dalam setiap musim Power Rangers 

 Power Rangers tidak dibenarkan mengguna kuasa mereka untuk kepentingan peribadi atau untuk mencetuskan pergaduhan.
 Power Rangers tidak akan menghancurkan raksasa kecil dengan Megazord sewenang-wenangnya.
 Power Rangers tidak dibenar mendedahkan identiti sebenar mereka (pengecualian berlaku dalam siri Power Rangers: Lightspeed Rescue, Power Rangers: S.P.D. dan Power Rangers: Operation Overdrive di mana mereka adalah pegawai awam seperti polis dan sebagainya).
 Senjata para Ranger diseragamkan seperti pistol laser atau pedang.
 Setiap Ranger juga dibekalkan set senjata yang boleh digabungkan untuk membentuk senjata yang lebih besar.
 Seorang atau lebih Ranger diberikan sebuah motorsikal untuk kegunaan jarak jauh.
 Setiap Ranger mempunyai dan memandu Zord masing-masing.
 Ranger merah biasanya diberikan kuasa/senjata tambahan seperti Battlizer. 
 Kemunculan Ranger keenam pada pertengahan siri, atau penambahan ranger-ranger lain.
 Senjata dan Zords biasanya musnah pada penghujung musim, digunakan dengan kuasa penuh untuk menewaskan musuh utama.
 Kuasa Ranger juga musnah, disimpan atau ditinggalkan pada pengakhiran musim; walaupun sesetengahnya ada untuk kegunaan masa depan.

Siri-siri Power Rangers selepas Power Rangers: In Space memaparkan jalan cerita yang berlainan antara satu sama lain. Terdapat gabungan dua pasukan Power Rangers menentang kuasa kejahatan, di mana gabungan paling hebat setakat ini ialah gabungan 10 Ranger Merah dalam siri Power Rangers: Wild Force(episod Forever Red).

 Kepelbagaian dalam setiap siri 

Perbezaan siri Power Ranger dan warna mereka ditentukan dalam setiap aspek bergantung kepada kesesuaian tema siri dan juga gambaran sebenar daripada siri Super Sentai). Beberapa pertukaran dan kepelbagaian dalam siri ini adalah:

 Tema rekaan tahunan, sama ada diterapkan dalam siri atau tidak.
 Bilangan Ranger pada permulaan dan pengakhiran siri.
 Warna Ranger yang lain daripada warna asas, jika ada.
 Jantina Ranger Kuning dan Biru.
 Bilangan Ranger perempuan dan nisbah perbandingan dengan Ranger lelaki.
 Susunan hirarki pasukan, penentuan Ranger mana menjadi ketua.
 Cara penggunaan alat pertukaran (morpher) dan panggilan bertukar (morphing call).
 Keanggotaan pasukan Ranger sebelum dan semasa siri berlangsung. 
 Kehadiran seorang mentor dan markas.
 Hubungan satu atau lebih Ranger dengan musuh atau Ranger lain.
 Sumber kuasa Ranger sama ada magis, teknologi atau kedua-duanya.

 Siri-siri Power Rangers 
Berikut adalah nama siri Power Rangers dan tarikh penayangan
+MusimTajukBerdasarkanSuper SentaiMasa TayanganJumlah EpisodProduksi1Mighty Morphin Power RangersKyōryū Sentai Zyuranger28 Ogos 1993 - 23 Mei 199460Saban Entertainment2Mighty Morphin Power RangersKyōryū Sentai Zyuranger(Kostum 5 Ranger Utama), Gosei Sentai Dairanger(Kostum 6th Ranger dan Robot).21 Julai 1994 - 20 Mei 199552Saban Entertainment3Mighty Morphin Power RangersKyōryū Sentai Zyuranger(Kostum 5 Ranger Utama), Gosei Sentai Dairanger(Kostum 6th Ranger), Ninja Sentai Kakuranger(Robot)2 September - 27 November 199533Saban Entertainment3.5Mighty Morphin Alien RangersNinja Sentai Kakuranger5 Februari 1996 - 16 Februari 199610Saban Entertainment4Power Rangers: ZeoChouriki Sentai Ohranger20 April 1996 - 27 November 199650Saban Entertainment5Power Rangers: TurboGekisou Sentai Carranger19 April - 24 November 199745Saban Entertainment6Power Rangers in SpaceDenji Sentai Megaranger6 Februari - 21 November 199845Saban Entertainment7Power Rangers: Lost GalaxySeijuu Sentai Gingaman6 Februari - 18 Disember 199945Saban Entertainment8Power Rangers: Lightspeed RescueKyuukyuu Sentai GoGoFive12 Februari - 18 November 200040Saban Entertainment9Power Rangers: Time ForceMirai Sentai Timeranger3 Februari 2001 - 17 November 200140Saban Entertainment10Power Rangers: Wild ForceHyakujuu Sentai Gaoranger9 Februari 2002 - 16 November 200240Saban Entertainment, BVS Entertainment, Disney11Power Rangers: Ninja StormNinpuu Sentai Hurricaneger15 Februari - 15 November 200338BVS Entertainment, Disney12Power Rangers: Dino ThunderBakuryū Sentai Abaranger14 Februari - 20 November 200438BVS Entertainment, Disney13Power Rangers: S.P.D.Tokusou Sentai Dekaranger5 Februari - 14 November 200538BVS Entertainment, Jetix, Disney14Power Rangers: Mystic ForceMahou Sentai Magiranger20 Februari - 13 November 200632BVS Entertainment, Jetix, Disney15Power Rangers: Operation OverdriveGoGo Sentai Boukenger26 Februari - 12 November 200732BVS Entertainment, Jetix, Disney16Power Rangers: Jungle FuryJuken Sentai Gekiranger18 Februari - 3 November 200832BVS Entertainment, Jetix, Disney17Power Rangers: RPMEngine Sentai Go-onger7 Mac - 26 Disember 200932BVS Entertainment, Jetix, DisneyRVMighty Morphin Power RangersKyōryū Sentai Zyuranger2 Januari - 10 Ogos 201032BVS Entertainment, Jetix, Disney18Power Rangers SamuraiSamurai Sentai Shinkenger7 Februari - 10 Disember 201123Saban Brands, Marvista Entertaiment19Power Rangers: Super Samurai18 Februari - 15 Disember 201222Saban Brands, Marvista Entertaiment20Power Rangers: MegaforceTensou Sentai Goseiger2 Februari - 7 Disember 201322Saban Brands, Marvista Entertaiment21Power Rangers: Super MegaforceKaizoku Sentai Gokaiger15 Februari - 22 November 201421Saban Brands, Marvista Entertaiment22Power Rangers: Dino ChargeZyuden Sentai Kyoryuger7 Februari - 12 Disember 201522Saban Brands, Marvista Entertaiment23Power Rangers: Dino Super Charge30 Januari - 10 Disember 201622Saban Brands, Marvista Entertaiment24Power Rangers: Ninja SteelShuriken Sentai Ninninger21 Januari - 2 Disember 201722Saban Brands, Marvista Entertaiment25Power Rangers: Super Ninja Steel27 Januari - 1 Disember 201822Saban Brands, Marvista Entertaiment26Power Rangers: Beast MorphersTokumei Sentai Go-Busters2 Mac - 14 Disember 201922Saban Brands, Allspark Pictures, Hasbro Studios2722 Februari - 12 Disember 202022Saban Brands, Allspark Pictures, Hasbro Studios28Power Rangers: Dino FuryKishiryu Sentai Ryusoulger20 Februari - 18 Disember 2021http://www.thefutoncritic.com/showatch/power-rangers/listings/22Hasbro Studios, Entertainment One293 Mac 2022 - 29 September 202222Hasbro Studios, Entertainment One30Power Rangers: Cosmic FuryKishiryu Sentai Ryusoulger(Kostum), Uchuu Sentai Kyuuranger(Robot)29 September 202310Hasbro Studios, Entertainment One

 Warna 

Sepertimana dengan siri Super Sentai, jadual warna sesebuah pasukan Power Rangers ialah berlainan sepanjang siri berlangsung.

 No  Serial  Merah  Biru  Kuning  Hijau  Merahjambu  Hitam  Putih  Ungu  Emas  Perak  warna lain1Mighty Morphin Power Rangers Musim 1✔✔✔✔✔✔2Mighty Morphin Power Rangers Musim 2✔✔✔✔✔✔✔3Mighty Morphin Power Rangers Musim 3✔✔✔✔✔✔3.5Mighty Morphin Alien Rangers✔✔✔✔✔4Power Rangers Zeo✔✔✔✔✔✔5Power Rangers Turbo✔✔✔✔✔6Power Rangers In Space✔✔✔✔✔✔ 7Power Rangers Lost Galaxy✔✔✔✔✔✔8Power Rangers Lightspeed Rescue✔✔✔✔✔✔9Power Rangers Time Force✔✔✔✔✔✔10Power Rangers Wild Force✔✔✔✔✔✔ 11Power Rangers Ninja Storm✔✔✔✔✔ 12Power Rangers Dino Thunder✔✔✔✔✔ 13Power Rangers S.P.D.✔✔✔✔✔✔✔✔✔✔14Power Rangers Mystic Force✔✔✔✔✔✔✔✔15Power Rangers Operation Overdrive✔✔✔✔✔✔ 16Power Rangers Jungle Fury✔✔✔✔✔✔✔17Power Rangers RPM✔✔✔✔✔✔✔ 18Power Rangers Samurai✔✔✔✔✔✔ 19Power Rangers Super Samurai✔✔✔✔✔✔ 20Power Rangers Megaforce✔✔✔✔✔ 21Power Rangers Super Megaforce✔✔✔✔✔✔✔ 22Power Rangers Dino Charge✔✔✔✔✔✔✔✔23Power Rangers Dino Super Charge✔✔✔✔✔✔✔✔✔ 24Power Rangers Ninja Steel✔✔✔✔✔✔25Power Rangers Super Ninja Steel✔✔✔✔✔✔26Power Rangers Beast Morphers Musim 1✔✔✔✔✔27Power Rangers Beast Morphers Musim 2✔✔✔✔✔ 28Power Rangers Dino Fury✔✔✔✔✔✔ 

 Dalam siri Power Rangers Lightspeed Rescue Lightspeed Ranger Titanium ialah Power Ranger asli pertama buatan Amerika untuk siri TV. 
 Dalam siri Power Rangers Time Force, ranger keenam, Ranger Quantum, mempunyai sut berwarna merah dibezakan dengan sut Ranger Merah melalui tona hitam dan panah.
 Power Rangers Ninja Storm mempunyai warna Ranger Crimson dan Navy yang memakai sut tona gelap warna merah dan biru.
 Power Rangers SPD termasuk sembilan ranger tambahan, bilangan akhir ialah 14 ranger, yang terbanyak dalam sejarah francais Power Rangers. Ranger Omega (bersut Putih) and Ranger Shadow (bersut Hitam keseluruhan) adalah karektor tetap, manakala Ranger Kat (bersut oren) and Ranger Nova (bersut perak) dilihat sekali sahaja.  A-Squad S.P.D. Power Rangers memakai warna yang sama dengan pasukan utama.
 Power Rangers Mystic Force mempunyai dua rakan yang tidak termasuk dalam skim warna asas Ranger. Solaris Knight memakai perisai emas diatas spandex biru tua dan Wolf Warrior berperisai merah gelap.

 Rujukan 

 Pautan luar 
 Tapak rasmi Power Rangers 
 Tapak rasmi Jetix * Tapak rasmi Bandai (untuk permainan)
 Power Rangers Wiki    


Kategori:Siri televisyen kanak-kanak